
(Hyväksyntä)
Euroopan parlamentti, joka
–	ottaa huomioon Euroopan keskuspankin 17. joulukuuta 2025 tekemän ehdotuksen Euroopan keskuspankin valvontaelimen varapuheenjohtajan nimittämiseksi (C10‑0366/2025),
–	ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15. lokakuuta 2013 annetun neuvoston asetuksen (EU) N:o 1024/2013 26 artiklan 3 kohdan[footnoteRef:1], [1:  	EUVL L 287, 29.10.2013, s. 63, ELI: http://data.europa.eu/eli/reg/2013/1024/oj.] 

–	ottaa huomioon Euroopan parlamentin ja Euroopan keskuspankin välisen toimielinten sopimuksen EKP:lle yhteisessä valvontamekanismissa annettujen tehtävien hoitamiseen liittyvää demokraattista vastuuvelvollisuutta ja valvontaa koskevista käytännön menettelyistä[footnoteRef:2], [2:  	EUVL L 320, 30.11.2013, s. 1, ELI: http://data.europa.eu/eli/agree_interinstit/2013/1130/oj.] 

–	ottaa huomioon 14. maaliskuuta 2019 antamansa päätöslauselman sukupuolten tasa-arvosta nimettäessä henkilöitä talous- ja rahapolitiikkaa koskeviin EU-tehtäviin[footnoteRef:3], [3:  	EUVL C 23, 21.1.2021, s. 105.] 

–	ottaa huomioon 16. tammikuuta 2020 antamansa päätöslauselman talous- ja rahaliiton instituutioista ja elimistä: palvelussuhteen päättymisen jälkeisten eturistiriitojen ehkäiseminen[footnoteRef:4], [4:  	EUVL C 270, 7.7.2021, s. 113.] 

–	ottaa huomioon työjärjestyksen 135 artiklan,
–	ottaa huomioon talous- ja raha-asioiden valiokunnan mietinnön (A10-0008/2026),
A.	ottaa huomioon, että neuvoston asetuksen (EU) N:o 1024/2013 26 artiklan 3 kohdassa säädetään, että Euroopan keskuspankin on toimitettava valvontaelimen varapuheenjohtajan nimittämistä koskeva ehdotus Euroopan parlamentille hyväksyttäväksi;
B.	ottaa huomioon, että valvontaelimen varapuheenjohtaja valitaan EKP:n johtokunnan jäsenten keskuudesta;
C.	ottaa huomioon, että neuvoston asetuksen (EU) N:o 1024/2013 26 artiklan 2 kohdassa säädetään, että asetuksen mukaisesti tehtävissä valvontaelintä koskevissa nimityksissä on noudatettava sukupuolten tasapainon, kokemuksen ja pätevyyden periaatteita;
D.	ottaa huomioon, että parlamentti on sitoutunut varmistamaan sukupuolten tasapuolisen edustuksen pankki- ja finanssipalvelujen alan huipputehtävissä; katsoo, että kaikkien EU:n ja kansallisten toimielinten ja elinten olisi konkreettisin toimenpitein varmistettava sukupuolten tasapuolinen edustus;
E.	ottaa huomioon, että 10. joulukuuta 2020[footnoteRef:5] Eurooppa-neuvosto nimitti Frank Eldersonin EKP:n johtokunnan jäseneksi 15. joulukuuta 2020 alkaen kahdeksan vuoden pituiseksi toimikaudeksi Euroopan unionin toiminnasta tehdyn sopimuksen 283 artiklan 2 kohdan mukaisesti; [5:  	Eurooppa-neuvoston päätös (EU) 2020/2049, annettu 10. joulukuuta 2020, Euroopan keskuspankin johtokunnan jäsenen nimittämisestä (EUVL L 420, 14.12.2020, s. 22, ELI: http://data.europa.eu/eli/dec/2020/2049/oj).] 

F.	ottaa huomioon, että 22. helmikuuta 2021[footnoteRef:6] neuvosto nimitti Frank Eldersonin EKP:n valvontaelimen varapuheenjohtajaksi 24. helmikuuta 2021 alkaen viiden vuoden pituiseksi toimikaudeksi; [6:  	Neuvoston täytäntöönpanopäätös (EU) 2021/325, annettu 22. helmikuuta 2021, Euroopan keskuspankin valvontaelimen varapuheenjohtajan nimittämisestä (EUVL L 64, 24.2.2021, s. 6, ELI: http://data.europa.eu/eli/dec_impl/2021/325/oj).] 

G.	ottaa huomioon, että EKP toimitti parlamentille 17. joulukuuta 2025 päivätyllä kirjeellä ehdotuksen jatkaa Frank Eldersonin toimikautta EKP:n valvontaelimen varapuheenjohtajana toisella kaudella, joka päättyy samaan aikaan kun hänen toimikautensa EKP:n johtokunnan jäsenenä;
H.	ottaa huomioon, että tämän jälkeen parlamentin talous- ja raha-asioiden valiokunta arvioi nimetyn ehdokkaan pätevyyttä ja etenkin neuvoston asetuksen (EU) N:o 1024/2013 26 artiklan 2 ja 3 kohdassa vahvistettujen edellytysten täyttymistä;
I.	ottaa huomioon, että valiokunta järjesti 28. tammikuuta 2026 kuulemistilaisuuden, jossa nimetty ehdokas piti avauspuheenvuoron ja vastasi sitten valiokunnan jäsenten esittämiin kysymyksiin;
1.	hyväksyy Frank Eldersonin nimityksen Euroopan keskuspankin valvontaelimen varapuheenjohtajaksi;
2.	kehottaa puhemiestä välittämään tämän päätöksen neuvostolle, komissiolle, Euroopan keskuspankille ja jäsenvaltioiden hallituksille.

